Public procurement notice: Contract Notice
Published: 2025-01-22
Buyer: Bolig Viborg, afd. 5, Digterparken
Country: DK
Region: DK041
Contract type: Works
Procedure: Negotiated with prior call for competition
CPV classification: 44100000 | 45000000: Construction work | 45100000: Site preparation work | 45200000: Building and civil engineering work | 45210000: Building construction work
Submission deadline: 2025-02-20
Award criteria: price, quality

Technical requirements: jf. udbudsloven §135. Der henvises yderligere til udbudsmaterialets udbudsbetingelser
jf. udbudsloven §136. Der henvises yderligere til udbudsmaterialets udbudsbetingelser
jf. udbudsloven §137. Der henvises yderligere til udbudsmaterialets udbudsbetingelser
Udbuddet gennemføres i henhold til proceduren udbud med forhandling med forudgående prækvalifikation
Projektet omfatter renovering af eksisterende etagebyggeri, der er bestående af 7 stk. 3 plan blokke med i alt 155 boliger.
Arbejdet omfatter partiel udvendig efterisolering og udskiftning af alle vinduer og døre. 
I tagrum udføres ventilationsanlæg, der betjener alle lejligheder. 
7 opgange ombygges med ny elevator, og 42 af lejlighederne ombygges til tilgængelighedsboliger med nye køkkener og bad.
I tilgængelighedsboliger (totalrenoverede boliger) vil beboere være genhuset. I alle øvrige boliger (let renoverede boliger), vil beboere ikke være genhuset, og entreprenørerne skal tage størst muligt hensyn til dette. 
Alle installationer i totalrenoverede boliger udskiftes. I de let renoverede boliger og kælder udføres delvis udskiftning af installationer. 
Friarealer reetableres efter byggearbejder. 
Med nærværende udbudsbekendtgørelse opfordres interesserede til at anmode om deltagelse i udbuddet.

Eligibility requirements: I ESPD del IV, B, skal ansøgeren angive følgende økonomiske oplysninger:
•	Årsomsætning i det seneste afsluttede regnskabsår.
•	Egenkapital i det seneste afsluttede regnskabsår
•	Soliditetsgrad i det senest afsluttede regnskabsår.
------------------------------------------------------------------------------------------------------------------------------------------------------
MINDSTEKRAV:
Der stilles følgende mindstekrav til ansøgerens økonomiske og finansielle formåen:
•	Ansøgeren skal præstere en årsomsætning på minimum 100 mio. kr. ex. moms i det seneste afsluttede regnskabsår 
•	Ansøgeren skal præstere en egenkapital på minimum 10 mio. kr. ex. moms i det seneste afsluttede regnskabsår. 
•	Ansøgeren skal præstere en soliditetsgrad på minimum 10 % i det senest afsluttede regnskabsår 
------------------------------------------------------------------------------------------------------------------------------------------------------
Hvis ansøger baserer sin opfyldelse af ovenstående mindstekrav på en eller flere enheders økonomiske formåen, skal ansøger og de støttende enheder tilsammen opfylde ovenstående minimumskrav. Bygherre vil efter prækvalifikationen kræve solidarisk hæftelse, hvis ansøgeren baserer sig på andre enheders økonomiske og finansielle formåen.
Hvis ansøgeren består af en gruppe af økonomiske aktører, herunder konsortier og midlertidige sammenslutninger, der deltager i udbuddet sammen, skal de ovenstående krav opfyldes af gruppen som helhed. 
Omsætningen angives i ESPD’ens del IV, B, under ”samlet omsætning”, mens egenkapital og soliditetsgrad angives under ”Finansielle nøgletal” og/eller ”Øvrige økonomiske og finansielle krav”.
I ESPD del IV, C, skal ansøgeren angive følgende oplysninger vedr. teknisk og faglig kapacitet:
REFERENCER - 
Der må oplyses op til 3 referencer.
•	Referencerne må ikke være ældre end 5 år i forhold til byggeriets afleveringstidspunkt. 
•	Referencerne skal pt. være under udførelse eller have et afleveringstidspunkt, der ligger max. 5 år tilbage i tiden. Uafsluttede referencer kan også tillægges betydning, idet ansøger skal oplyse status for opgavens udførelse på ansøgningstidspunktet. Alene de aktiviteter, som er udført på ansøgningstidspunktet, bliver tillagt betydning ved vurdering af referencen.
•	Renoveringsreferencerne skal ikke nødvendigvis være samme størrelse som det udbudte. Det ses dog gerne, at renoveringsreferencerne indeholder nogle af de renoveringsaktiviteter, der indgår i den udbudte opgave. 
Referencerne bør indeholde en beskrivelse af:
•	Projektnavn 
•	Opgavens art og omfang (evt. med angivelse og præcisering af relevans)
•	Ansøgerens rolle og ansvar
•	Kunde - hvem opgaven blev udført for
•	Oplysninger om anlægssum og entrepriseform  
•	Afleveringsår (forventet eller realiseret)
Såfremt en reference mangler en/flere af de ovenfor nævnte oplysningstyper, vil dette ikke nødvendigvis føre til ukonditionsmæssighed, men kan have indflydelse på vurderingen af den enkelte references relevans.
Hvis ansøgeren består af en gruppe af økonomiske aktører, herunder konsortier og midlertidige sammenslutninger, der deltager i udbuddet sammen, skal de ovennævnte krav opfyldes af gruppen som helhed. 
Hvis ansøgeren baserer sin egnethed på en eller flere enheders tekniske kapacitet, skal de ovennævnte krav opfyldes af ansøgeren og den / de enheder, som ansøgeren baserer sin egnethed på, i fællesskab.
------------------------------------------------------------------------------------------------------------------------------------------------------
Grundet ESPD’ens tekniske opbygning og deraf følgende begrænsende rammer for beskrivelse af referencer, ønskes det, at ansøger supplerer beskrivelsen med referencerne angivet i ESPD med selvstændige referencebilag. 
Det accepters henset hertil, at der alene indsættes en meget kortfattet beskrivelse af referencerne i ESPD’en. Der gøres opmærksom på, at der skal være en tydelig identifikation mellem referencen angivet i ESPD’en og den supplerende beskrivelse i selvstændigt bilag. 
Vedlægges referenceblade som selvstændigt bilag er det tilstrækkeligt, at der i ESPD’en blot henvises til bilagene med angivelse af en projekttitel/projektnavn på referencebilagene. Vedlægger ansøger samlet flere end 3 referencer, vil det være de første 3 referencer, angivet i ESPD, Del IV, pkt. C, eller på særskilte referenceblade, der indgår i bedømmelsen af ansøgningen. Såfremt ansøger har angivet referencer i både ESPD og på særskilte referenceblade – og der ikke er identitet imellem disse – så vil de "første 3" referencer blive identificeret på baggrund af referencer angivet i ESPD'en først.
Referencebilag vedhæftes som selvstændige bilag, og hver reference må maksimalt være på 1 A4-side. 
------------------------------------------------------------------------------------------------------------------------------------------------------
UDVÆLGELSE -  
Bygherre vil udvælge 4 ansøgere, der herefter vil blive opfordret til at afgive tilbud. 
Såfremt der modtages flere end 4 konditionsmæssige ansøgninger fra ansøgere, der ikke er omfattet af en udelukkelsesgrund, jf. ovenstående, og som opfylder egnethedskravene, udvælges de 4 ansøgere, som ud fra hensynet til at skabe en optimal konkurrence, vurderes bedst egnede til at løse opgaven. 
Herunder vurderes i hvor høj grad ansøger via referencer kan dokumentere erfaring med sammenlignede opgaver / sammenlignede renoveringsaktiviteter.
Ansøgerne vil blive udvalgt efter en samlet vurdering af hvilken gruppe af ansøgere, der vil skabe en optimal konkurrence. Dette betyder, at ansøgerne, hvis det er muligt, udvælges i to grupper: 
A)	2 store eller mellemstore virksomheder eller konsortier karakteriseret ved en (netto)årsomsætning over DKK 250 mio. ekskl. moms.
B)	2 mindre virksomheder eller konsortier karakteriseret ved en (netto)årsomsætning mellem DKK 100 mio. - 250 mio. ekskl. moms. 
Årsomsætning er i det seneste afsluttede regnskabsår. 
---------------------------------------------------------------------------------------------------------------------------------------------------------
I øvrigt henvises til udbudsmaterialets udbudsbetingelser.
Bygherres krav til hovedentreprenøren vedr. sociale klausuler, herunder krav om beskæftigelse af personer under oplæring, er beskrevet i Fællesbetingelserne. 
AB 18 med fravigelser og præciseringer jf. udbudsmaterialet. 
Tilbudsgiverne skal som en fravigelse til AB 18 vedstå deres tilbud i op til 120 arbejdsdage, således at der ud over tid til kontrahering gives bygherren den nødvendige tid til dialog med Landsbyggefond og Kommune, samt til udarbejdelse og indberetning af skema B.
Vægter 50 %, der henvises til udbudsbetingelserne
Vægter 20 %, der henvises til udbudsbetingelserne.
Vægter 30 %, der henvises til udbudsbetingelserne.
I henhold til LBK nr. 593 af 2.6.2016 om håndhævelse af udbuds reglerne m.v. gælder følgende klagefrister i relation til gennemførelse af udbud:
Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor Bygherren har afsendt en underretning til de berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen, jf. lovens § 7, stk. 1.
Klage over tildeling af kontrakten skal være indgivet til Klagenævnet for Udbud inden 45 dage efter, at Bygherren har offentliggjort en bekendtgørelse i Den Europæiske Unions Tidende om, at Bygherren har indgået en kontrakt.
Senest samtidig med at en klage indgives til Klagenævnet for Udbud, skal klageren skriftligt underrette Bygherren om, at klage indgives til Klagenævnet for Udbud, og om, hvorvidt klagen er indgivet i standstill perioden, jf. lovens § 6, stk. 4. I tilfælde, hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.
Se mere om indgivelse af klager på Klagenævnet for Udbuds hjemmeside: www.klfu.
Udbuddet gennemføres i henhold til proceduren udbud med forhandling, med forudgående prækvalifikation i overensstemmelse med reglerne i LBK nr. 10 af 6. januar 2023 (”Bekendtgørelse af udbudsloven”).
Bygherre forbeholder sig ret til at tildele kontrakten på baggrund af tilbudsgivernes indledende tilbud, og således ikke optage forhandling med tilbudsgiverne.
-----------------------------------------------------------------------------------------------------------------------------------------------------------------
Der henvises yderligere til udbudsmaterialet

Winner: BISGAARD|EJSING